open-index/open-wikipedia-markdown huggingface dataset:
Haldenvassdragets Kanalmuseum

**Haldenvassdragets Kanalmuseum** er et museum som forteller om kultur- og naturhistorien tilknyttet Haldenvassdraget. Museet ligger i Ørje i Marker kommune i Østfold fylke.

Museet ble åpnet i 1986, 200 år etter at kanalbyggeren Engebret Soot ble født. Museet holder til på området til det nedlagte tresliperiet Ørje Brug ved Ørje sluser. Fra starten eide museet tre bygninger på området. Det var bestyrerboligen, kalt Wang-huset, som huset den første utstillingen som stod klar ved åpningen i 1986, uthusbygningen og Lundinstua. Museet overtok etter hvert et bolighus kalt Brakka på området, hvor en ny og mer omfattende utstilling om Haldenvassdraget ble presentert. Lundinstua er innredet som en bolig ved århundreskiftet (1900). Etter ti års drift i 1996 ble industribygningen på Ørje Brug kjøpt sammen med bolighuset Færjeriet.

Fokuset for utstillingene har helt siden starten vært skogsdrift, tømmerfløting og treforedling; bygging av kanalen, som skulle lette på fløtinga, og ikke minst dampbåtene som ble brukt som slepebåter og frakt av turister i kanalen. Da det nye museet åpnet i 2001 i sine nye lokaler etter Ørje Brug, ble museet et kombinert kultur- og naturhistorisk museum. Dette for også å kunne fortelle om det rike biologiske mangfoldet i og ved vassdraget. Området er rikt både på flora og fauna, og det finnes arter som enten ikke finnes andre steder i landet, eller få andre steder. Arter å trekke frem er hvitfinnet steinulke, edelkreps og istidskreps.

Haldenvassdragets Kanalmuseum ble i 2006 en del av Østfoldmuseene.

Museet er kun sommeråpent, men tar i mot skoleklasser og grupper ellers i året. Elever i alle aldre kan da få være med på biologiekskursjon.

Hvert år i slutten av juni arrangeres Slusefestivalen på museets område, og i begynnelsen av august arrangeres Kanallekene.

Ørje Brug har også et kunstgalleri som har utstillinger om sommeren, men også sporadisk ellers i året. Galleriet stiller ut verker av både kjente og mindre kjente kunstnere.


Fil:DS_Engebret_Soot_TRS.jpg|*[[DS «Engebret Soot»]]*
Fil:Sluser_Ørje_TRS.jpg|*[[Ørje sluser|Slusene]]*


## Eksterne lenker
* Hjemmesidene til Østfoldmuseene-Haldenvassdragets Kanalmuseum
F1

**F1** har flere betydninger:

*Formel 1 – Bilrace
*F1 (maskinpistol) – Maskinpistol
*F-1 (håndgranat) – Håndgranat
Hermippos

**Hermippos** (gresk: Ἕρμιππος) var en athensk komedieforfatter i antikkens Hellas, som var virksom Peloponneskrigen på 400-tallet f.Kr.

Det er sagt at han skrev over 40 stykker, derav fragmenter av ni er bevart den dag i dag. Han var en motstander av Perikles.
## Referanser
Tussan (Eide)

**Tussan** er et fjellmassiv på Nordmøre. Det ligger sør for tettstedet Eide i Hustadvika kommune på kommunegrensen til Gjemnes kommune. De består av to fjell, men flere topper. Tussvatnet (452 moh) ligger i mellom.

De høyeste toppene er Snøtinden (1026,5 moh) og Stortussen (1026 moh), som ligger 600 meter fra hverandre med ei smal egg i mellom. Toppen av Snøtinden er også det høyeste punkt i både Hustadvika og Gjemnes kommuner. På motsatt side av Stortussen fortsetter egga nordover til Nordtussen (871 moh), og fra Snøtinden fortsetter egga mot sør til Litltusten (810 moh). 

Fra Gjemnes-siden er det sti opp til toppen fra Ulleland i Åndalen. Stien følger Kvernsteinelva til Ullalandsvatnet, videre mot vest til toppen. Fra Eide-siden starter stien i Herskedalen eller fra Ugelstadmyra. Begge stiene møtes og går over Tverrliknausen, Gongøra (835 moh), og Kaka. 

På vestsida av Tussvatnet ligger Sørtussen (902 moh). Sti til toppen går fra Gjemnes siden, fra parkeringsplassen ved enden av bomveien til Åndalssetra (262 moh). Den går først opp til Trolldalsvatnet (354 moh), videre til Fagerdalsvatnet (482 moh) og til toppen. 

## Referanser
Snøtinden

**Snøtind** eller **Snøtinden** kan referere til:
*Snøtind (Narvik), et fjell (1377 moh) i Narvik kommune
*Snøtinden (Ibestad), et fjell (1215 moh) i Ibestad kommune
*Snøtinden (Ofoten), et fjell (980 moh) mellom Lødingen og Tjeldsund kommune
*Snøtinden (Svartisen), et fjell (1594 moh) mellom Meløy og Rana kommune
*Snøtinden (Nordmøre), et fjell (1027 moh) mellom Eide og Gjemnes kommune
Tangen

**Tangen** kan referere til:

## Steder
* Tangen (Stange) i Stange kommune, Innlandet.
* Tangen kirke (Stange), en åttekantet kirke fra 1861 i Stange kommune.
* Tangen stasjon, en jernbanestasjon på Dovrebanen i Stange kommune.
* Tangen Brenneri, et brenneri på Tangen i Stange kommune. 
* Tangen/Åskollen, en administrativ bydel i Drammen kommune.
* Tangen (Drammen), del av bydelen Tangen/Åskollen i Drammen.
* Tangen kirke (Drammen), en langkirke fra 1854 i Drammen kommune.
* Tangen (Nesodden) i Nesodden kommune, se Nesoddtangen.
* Tangen (Kragerø), grunnkrets og trafikknutepunkt i Kragerø.
* Tangen fort, et kystfort ved Langesund i Bamble kommune.
* Tangen (Kristiansand), strøk og halvøy mellom bystranda og Otras utløp.
* Tangen Utescene, et konsertsted som ligger i Førde.
* , ett av Danmarks høyeste punkter, 142 meter over havet

## Annet
* Tangen (etternavn)

## Se også
* Tangen brygge
Apologia

**Apologia** (latin for unnskyldning, fra gresk ἀπολογία, «forsvarstale») henviser til et formelt forsvar av en mening, posisjon eller handling. Begrepet benyttes vanligvis om et skrift fra antikken som utlegger og forsvarer et standpunkt, gjerne innenfor teologi, filosofi eller religion. Det trenger strengt tatt ikke å dreie seg om noe skriftlig. Begrepets nåværende anvendelse ble popularisert i John Henry Newmans *Apologia pro Vita Sua* («Et forsvar for ens eget liv») fra 1864, som representerte et formelt forsvar av historien til hans kristne liv, og førte fram til at han aksepterte den katolske kirke i 1845. I moderne anvendelse beskriver *apologia* et formelt forsvar og ikke til å bli forvekslet med «unnskyldning» som et uttrykk for beklagelse eller anger.

I urkirkelig sammenheng var de fleste skrifter med navnet *apologia* trosutlegninger, gjerne skildringer som avgrenset troen mot andre oppfatninger eller forsvarte den mot innvendinger eller kritikk. Det kunne også dreie seg om personlige forsvar mot angrep, eller forsvar av standpunkter fra andre områder enn teologi eller filosofi.

Det greske ordet *apologia* kan på norsk også skrives **apologi**, og betyr da forsvar for en bestemt sak i form av en forsvarstale eller et  forsvarsskrift. Forsvarerne av kristendommen kalles gjerne *[[apologet]]er*, og den teologiske faggrenen der en begrunner og forsvarer kristendommen som den sanne religionen, kalles *[[apologetikk]]*.

## Utvalg av apologier

Noen kjente apologier:

### Førkristne

*Platon: *Apologia* (Sokrates' forsvarstale)

### Urkirkelig tid

*  Apollinaris Claudius: *Apologia*
* Kirkefaderen Athanasius: *Apologia ad Constantium*, *Apologia contra arianos*, *Apologia de fuga*
* Kirkefaderen Tertullian: *Apologia*

### Middelalderen
*Bonaventura: *Apologia pauperum* (ca. 1270)

### Renessansen
* Jacob Hoogstraeten: *Apologia Fr. Jacobi Hoogstraeten* (1518)
* Albert Pigghius: *Apologia adversus novam Marci Beneventani astronomiam* (1522)

### Moderne tid
* John Henry Newman: *Apologia pro vita sua* (1864)

## Referanser


## Se også
* Apologeter
* Apologetikk
Hemnes prestegjeld

**Hemnes prestegjeld** var et prestegjeld tilhørende Indre Helgeland prosti. Det omfattet sogn i Hemnes kommune i Nordland fylke, og hovedkirken var Hemnes kirke.

Hemnes' kirkesogn er nå en del av Hemnes kirkelige fellesråd, og underlagt Indre Helgeland prosti i Sør-Hålogaland bispedømme i Den norske kirke.

## Historikk

*Heimness sókn* (norrønt) har sin opprinnelse fra kristningen av landet. Hemnes antas å være lagt under Alstahaug i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 
I Reformatsen 1589 lå Hemnes under Alstahaug prestegjeld som hadde seks kirker og to kapell betjent av fire prester. Nesna og Hemnes kirker og Dønnes kapell ble betjent av en residerende kapellan i Nesna.

Det vidløftige Alstahaug prestegjeld ble i flere omganger delt, først ved kgl.res. av 30. januar 1731 ved at Ytre Ranen og Indre Ranen ble utskilt som egne prestegjeld. Delingen skulle imidlertid ikke iverksettes så lenge sognepresten Anders Dass var i live. Først etter hans død i 1736, ble nye prester for de respektive sognekall ble utnevnt 17. august 1736 og delingen bekreftet ved kgl.res. av 12. desember 1738.

Ved kgl.res. av 19. april 1843 ble Ranen prestegjeld delt i to, slik at Hemnes sogn dannet Hemnes prestegjeld og Mo sogn utgjorde Mo prestegjeld. Samtidig ble det residerende kapellaniet nedlagt. Ved kgl.res. av 25. februar 1863 ble prestegjeldet delt i to sogn, hovedsognet Hemnes og annekset Korgen, og det ble tillatt å bygge kirke for Korgen. Ved kgl.res. av 5. april 1929 ble Hemnes sogn delt i to sogn, Elsfjord, tilsvarende herredet med samme navn, og Hemnes, som omfattet de nye herredene Hemnes og Sør-Rana. Ved kgl.res. av 5. februar 1965 ble Elsfjord sogn overført til Vefsn prestegjeld. 

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter:
* Hemnes
* Korgen
* Bleikvassli

## Se også
* Historikk for prosti og prestegjeld

## Referanser
Paulus’ brev til Filemon

**Paulus' brev til Filemon**, også kalt **Filemonbrevet**, er et av brevene som bærer apostelen Paulus’ navn, og er i den kanoniske rekkefølge den attende boken i Det nye testamente.  I norske bibelhenvisninger forkortes brevet etter bibelselskapets standard **«Filem»**.

## Forfatter og datering
Det ser ut til å være bred faglig enighet om at Paulus er det korte Filemonbrevets rette forfatter. I åpningshilsenen hilser Paulus ikke bare fra seg selv, men også fra Timoteus, selv om det går klart frem at det er Paulus som er forfatter, og sågar fører pennen. I brevet omtaler Paulus seg selv som «den aldrende Paulus» (v. 9) og forteller at han skriver brevet fra fangenskap (v. 10 og 13). Dette antyder en datering fra perioden 61-63, da Paulus satt i husarrest i Roma – men trolig var såpass fristilt at han nok hadde full anledning (og tid) til å skrive brev til menigheter og kontakter fra sine misjonsreiser.

## Innhold
Brevet henvender seg til «vår kjære venn og medarbeider Filemon, vår søster Appia, vår stridskamerat Arkippos og menigheten som samles i ditt hus» (v. 1-2). Den aktuelle situasjon dreier seg om slaven Onesimos (eventuelt Onesimus) – det er vanlig å anta at Filemon er denne slavens herre, men det kan ikke utelukkes at det er Arkippos. En utbredt oppfatning av hva saken gjelder, er det følgende (i kort versjon):

Filemon (eller Arkippos), Onesimos' herre, har blitt kristen gjennom Paulus' misjonsreise til Efesos noen år tidligere. Nå har slaven Onesimos rømt(?) og oppsøkt Paulus i hans fangenskap, med håp om at Paulus vil støtte ham i ønsket om å bli en fri mann – og at Paulus kan overtale Filemon om å sette ham fri. Men Paulus vil ikke det. Han skriver i stedet et vennlig og ærbødig brev til Filemon, der han roser Onesimos og ber Filemon om å betrakte ham som en kristen bror, ikke bare som en slave, og å «ta imot ham som meg selv» (v. 17).

Ifølge den kirkelige tradisjon er Onesimos den samme mann som Ignatius av Antiokia (i det 1. århundre) omtaler som biskop i Efesos. Riktigheten i dette er det umulig å verifisere, men det er på ingen måte usannsynlig.

## Litteratur
* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949
* Noack, Bent: *Det nye testamente og de første kirstne årtier*. Gads Forlag, København, 1973 (3. utgave, 11. opplag 1997)

## Se også
* Det nye testamente
* Apostelen Paulus
* Jesus Kristus

## Eksterne lenker
* Bibelen Oversettelsene av 2005 & 1978/85
Gang of Four

**Gang of Four** er en britisk post-punk-gruppe fra Leeds.
De var aktive fra 1977 til 1984, og deretter dukket de opp to ganger i 1990-årene. I 2004 ble den opprinnelige besetningen gjenforent.

De spiller en renspikket miks av punkrock, med sterke elementer av funk, minimalisme og dub, og har et fokus på samfunnets sosiale og politiske problemer.

## Eksterne lenker
* 
* 
*
Gang of Four (andre betydninger)

**Gang of Four** kan sikte til:

* Firerbanden (engelsk: Gang of Four), en gruppering i Kina som ble anklaget for å stå bak kulturrevolusjonen.
* Gang of Four, et engelsk band.
Heinz Aldinger

**Heinz Aldinger** (1933–2024) var en vesttysk fotballdommer. Han dømte en kamp i fotball-EM 1980 ( – ). Han dømte i tillegg 136 kamper i Bundesligaen og finalen i Cupvinnercupen i 1978.

## Referanser


## Eksterne lenker
*
Rana kommunestyre 2003−2007

**Rana kommunestyre 2003−2007** er en oversikt over representanter og vararepresentanter i Rana kommunestyre etter valget i 2003.

## Kommunestyrevalget 2003

31,8% av stemmene var den laveste oppslutning Det norske Arbeiderparti hadde hatt siden opprettelsen av Rana kommune i 1964. For første gang siden kommunereformen var Det norske Arbeiderparti ikke en gang det største politiske partiet.

Ny ordfører ble Inge Myrvoll, mens Liv Hauknes ble varaordfører. Begge tilhørte Sosialistisk Venstreparti.

Sosialistisk Venstreparti inngikk et valgsamarbeid med Høyre, Senterpartiet og Venstre. Det nye kommunestyret var således også et resultat av at de borgerlige partiene fant det nødvendig å bevise at et regjerende alternativ var mulig.

### [[Sosialistisk Venstreparti]] (14 representanter)

### [[Det norske Arbeiderparti]] (12 representanter)

### [[Fremskrittspartiet]] (4 representanter)

### [[Høyre]] (3 representanter)

### [[Senterpartiet]] (2 representanter)

### [[Venstre]] (1 representant)

### [[Rød Valgallianse]] (1 representant)
Erik Vullum

**Erik Vullum** (født 29. desember 1850 i Lund, død 14. mars 1916 på Lillehammer) var en norsk skribent, redaktør, posør og folketaler, kjent for sin kamp for det kommende Venstres standpunkt i årene før 1884. 

## Bakgrunn
Han var prestesønn og vokste (etter farens død i 1852) opp hos sin mors familie i Trondheim. Han tok artium i 1869. Han begynte på anneneksamen, men rakk ikke å fullføre denne før han som skribent og debattant engasjerte seg i Sverdrups og Bjørnsons venstreagitasjon. 

## Liv og virke

Han skrev i *[[Dagbladet]],* som han også var redaktør for i 9 måneder i 1880. Han gikk på Skovgaard folkehøjskole i Ordrup nord for København ca. 1875, og innledet et forhold til rektors hustru, datter av den danske politikeren Orla Lehmann, Margrethe Rode, som han giftet seg med i 1879. Bryllupet stod på Aulestad. Margrethe Rode hadde i sitt første ekteskap med Bjørnstjerne Bjørnsons danske ungdomsvenn fått to sønner, politikeren Ove Rode og dikteren Helge Rode, kjent for sangen «Der er ingenting i verden så stille som sne». 

Erik Vullum bodde i utlandet i flere perioder i 1870-årene, også som korrespondent i Paris. Han var formann i Det Norske Studentersamfund i 1879. Han skrev i 1881 tre bøker, om Falsen, Wergeland og franskmannen Léon Gambetta, og Harald Noreng bemerker at «Det virket som om Vullum ville mobilisere disse tre også til kampen på venstresiden i samtidens Norge».

I 1908 oppsøkte Francis Bull på vegne av Det Norske Studentersamfund Vullum i hans ørlille kontor i redaksjonen hos *[[Verdens Gang (1868–1923)|Verdens Gang]]*. Vullum satt på kontorets eneste stol. Stemmen hans var til Bulls overraskelse snøvlende, men det glemte han snart, for som Nils Kjær sa om Vullum: «Når han først talte! – Og når talte han ikke først?»

Ekteparet Vullum levde et ustabilt liv, basert på hennes formue (som etter hvert tok slutt), hans ustadige forhold til alkohol, og få faste inntekter. De bodde i Valdres, på Askøy utenfor Bergen, og flere steder på Østlandet. 1898–1905 bodde de i utlandet, blant annet Italia. I 1912 slo de seg ned på Lillehammer, hvor de ble en del av byens kulturelle elite. Vullum ble statsstipendiat i 1914, og fikk ved det en sikret inntekt i sine siste år. Han døde i 1916, hvoretter hun dro tilbake til hjemlandet. De ligger begravet side ved side på Lillehammer kirkegård. 

Vullum ble av Nils Collett Vogt kalt «Norges vakreste mann».

## Verker
* Anmeldelse av ''Et Dukkehjem'', Dagbladet, desember 1879
* *Kristian Magnus Falsen, Grundlovens Fader*. 1881
* *Leon Gambetta og den franske Republik*. 1881
* *Henrik Wergeland i Digt og Liv : en historisk Skitse*. 1881. Ny utgave 1908.
* *Følgerne af 9de Juni*. 1883
* *Løsningen : dens Krav, Midler og Grændser*. 1883
* *Menighedsraad?*. 1887
* *Lykke*. 1887
* *Himlene aabne? : et stykke*. 1891
* *Unionen og dens Fremtid*. 1894
* *Hvorledes Norge blev frit*. 1914
   
## Referanser


## Litteratur
* Lehmann, J. (1958): *To nordmænd*. København.
* Noreng Harald. 
* Ræder, Trygve (1937): «Erik Vullum». I: *Syn og segn 1937*, (s. 385-391). Oslo.
* Tveterås, Harald (1982). «Erik og Margrethe Vullum» I: *Samtiden*, nr 6, 1982

## Eksterne lenker
* 
* 
*
Gunnar Andersen

**Gunnar Andersen** er navnet til flere personer:

* Gunnar Andersen (fotballspiller) (født 1890) – fotballspiller, skihopper og første vinner av Egebergs ærespris
* Gunnar Andersen (skihopper) (født 1909) – skihopper
* Gunnar Andersen (artist) (født 1950) – artist, programleder og medlem av 3 Busserulls
Midtlinjeprinsippet

**Midtlinjeprinsippet** trer i kraft dersom det er en avstand på mindre enn 400 nautiske mil mellom et lands kyst, og et annet. Da skal havområdet mellom landene deles i to. Dersom det er mer enn 400 nautiske mil mellom to kyster, får hvert land 200 nautiske mils havområde ifra kysten og utover.

Vassdragsloven § 3 gir anvisning på bruk av et midtlinjeprinsipp når grensen skal trekkes mellom to eiendommer på hver sin side av en innsjø. Bestemmelsen underbygger at det er en rettsteknisk fordel å trekke eiendomsgrensen etter et midtlinjeprinsipp også når det er tale om eiendomsrett til sund i sjøen. Det er vanskelig å se reelle grunner for at eiendomsrett skal avgrenses annerledes i saltvann enn i ferskvann.

## Referanser


## Eksterne lenker
* Ot.prp. nr. 35 (2002-2003) - Om lov om Norges territorialfarvann og tilstøtende sone, *Regjeringen.no*, 17. januar 2003, Proposisjon, Utenriksdepartementet
Juksekoder

**Juksekoder** er ord- og tallkoder som er lagt inn i et videospill av spillprodusentene for å kunne teste ut spillet effektivt i løpet av produksjonsprosessen (gjør det for eksempel mulig å hoppe raskt mellom de ulike nivåene). Disse kodene kan deretter brukes av andre enn produsentene for å få en udødelig avatar, gå direkte til det mest avanserte nivået og så videre.

En juksekode kan for eksempel bestå i å skrive w23QsQ7 på tastaturet, og dermed få opp alle bilbanene i et bilspill. Uten juksekoden ville spilleren måtte oppnå en bestemt mengde poeng for å få tilgang til bilbanene. I videospillet *Screamer* ga juksekoden CARBO tilgang til alle bilene og LEALL alle banene.
## Referanser
Kinnskjeggugle

**Kinnskjeggugle** (*Xenoglaux loweryi*) er en art ugler som
ble oppdaget i 1976, og eneste art i slekten
***Xenoglaux*** (som betyr «rar ugle»).
Den er endemisk til et lite område i Andesfjellene i
Amazonas og San Martin nord i Peru. 
Den holder seg i tåkeskog med tett underskog og epifytter på
omtrent 1890-2200 moh.

Denne uglen er stort sett brun, men den har en hvitaktig mage og øyenbryn. 
De store øynene er rød-oransje. 
Selv om den ikke har dusker på ørene, strekker ansiktsfjærene seg ut
slik at det ser ut som den har lange dusker.

Den blir 13-14 cm lang, og er dermed en av verdens minste ugler.

Veldig lite er kjent om denne arten. Den har blitt fanget i nett ved tre
ulike anledninger, men har aldri blitt observert under normale
omstendigheter før tidlig i 2007, da den ble observert tre ganger på
høylys dag. Uglesangen ble tatt opp om natten. 
Den lever trolig av insekter.

Arten regnes som utrydningstruet. Man regner med at den totale
populasjonen er på mellom 250 og 1000 individer.

## Referanser


## Eksterne lenker
* 

* Kinnskjeggugle på owlpages.com
Valerij Serdjukov

**Valerij Serdjukov** (født 9. november 1945 i landsbyen Horosjevka i Homjel voblasts i Belarus) er guvernør i Leningrad oblast. 

Serdjukov har bergverksutdanning fra Leningrad Plekhanov gruveinstitutt, med spesialisering innen økonomi og organisasjon i gruveindustrien. Han begynte i 1962 som arbeider ved fabrikken Gomseljmasj og fra 1967 i kullgruver i Vorkuta. Fra 1970 var han aktiv politiker i SUKP (Sovjetunionens Kommunistiske parti) og Komsomol (det kommunistiske ungdomsforbundet). I en periode var han førstesekretær i Vorkuta SUKP og folkevalgt i Vorkuta Sovjet av folkets deputerte, og i Statsrådet i republikken Komi. I 1990 ble han utnevnt som visegeneraldirektør i gruveselskapet Vorkutaugolj.

I 1996 ble Valerij Serdjukov viseguvernør i Leningrad oblast (Leningrad fylke), med ansvar for industri, energi, skog og naturressurser. I desember 1997 ble han utnevnt til første viseguvernør i Leningrad oblast. I ett år, fra 1998 til 1999, var han fungerende guvernør i Leningrad oblast på grunn av at daværende guvernør Vadim Gustov ble medlem i regjeringen Primakov. 

19. september 1999 ble Valerij Serdjukov valgt som guvernør i Leningrad oblast. I september 2003 ble han gjenvalgt. Senere er han «utnevnt» til guvernør av president Vladimir Putin.

Valerij Serdjukov er gift, har to voksne sønner og tre barnebarn, to gutter og en jente.

## Eksterne lenker
*
2A

**2A** var under andre verdenskrig navnet på et nettverk av norske motstandsceller med utgangspunkt i et miljø på vestkanten i Oslo. Organisasjonen var også aktiv i Østfold, Vestfold, Aust-Agder, Vest-Agder og Trondheim.

## Bakgrunn
2A knyttet allerede i 1940 kontakt med Den britiske legasjonen i Stockholm, senere med SOE og Osvald-gruppen under Asbjørn Sunde. I en periode fra høsten 1941 fungerte Osvald-gruppen som en aksjonsgruppe for 2A. Kontakten med Den norske legasjonen i Stockholm gikk gjennom det såkalte Idrettskontoret (ledet av Harald Gram) som var dekke for arbeidet med den norske hjemmefronten. Blant de mest sentrale medlemmene var Karl Armin Fürst, Øivind Øwre, Trygve Høgberg, Sverre Ellingsen, Rolf Tjersland, Jan Skappel, Gunnar Sønsteby, Asbjørn Bryhn og Alfhild Hovdan.

2A var, i likhet med kommunistene, involvert i aksjoner mot okkupantene på et tidspunkt da dette fremdeles var i mot London-regjeringens politikk. Etter hvert fikk organisasjonen flere undergrupper:

***2AX** – flyktningetrafikk ut av Norge (X stod for «*EKS*port»)
***2AE** – etterretning
***2AP** – varsling (P stod for «Politigruppen»)

Organisasjonen var også innblandet i trykking og distribusjon av illegale aviser samt aksjoner for å befri arresterte motstandsfolk. Det var medlemmer av 2A som blant annet befridde Max Manus etter at han ble tatt av tyskerne i 1941.

Mange i 2As ledelse var kritiske til London-regjeringen og ønsket en mer aktiv motstandslinje. Fra 1943 førte dette til konflikter med Milorg og det norske militærapparatet i Sverige. Idrettskontoret ble nedlagt i 1943 og erstattet av Sambandskontoret, som stod under tettere kontroll fra London-regjeringen. I 1944 toppet konflikten seg ved at 2As representanter ved Sambandskontoret måtte fratre sine stillinger.

Gruppen, og deler av den, gikk under ulike betegnelser, som 2A, Hundregruppen, Zero.

## Se også

* Kai Holst

## Referanser


## Kilder

*Gerd Vold Hurum: *En kvinne ved navn «Truls»*, Wings, Oslo 2006
* Tore Pryser: *Fra varm til kald krig : etterretningskuppet på Lillehammer i frigjøringsdagene 1945 og et mulig mord*. Oslo, Universitetsforlaget, 1994 ISBN 82-00-21942-9 (E-bok fra NB)
*Gunnar Sønsteby: *Rapport fra nr. 24*, Mortensen, Oslo 1960
*Ragnar Ulstein: *Etterretningstjenesten i Norge 1940—45, bind I*, Cappelen, Oslo 1989

## Eksterne lenker
* Norsk krigsleksikon
Roar Matheson Bye

**Roar Matheson Bye** (født 26. april 1895 i Trondhjem, død 1. april 1987 samme sted) var en norsk maler, ansett som neoklassisist og en av de ledende trøndermalerne i mellomkrigstiden.

Etter debut i hjembyen (1913)  studerte han ved SHKS (1914–15) og under Christian Krohg og Halfdan Strøm ved Kunstakademiet (1915–17). Bye debuterte på «De unges utstilling» (1917).  Derpå studerte han i København (1918), ved Académie Colarossi  i Paris der han oppholdt seg i flere år (1919–26). Han var derpå  i Berlin (1926–27). Tilbake (1928) ledet han Trondheim Kunstforening til landsutstilling (1930) og drev egen skole (1928–85) der han blant annet instruerte Petter Eide og Håkon Gullvåg. Videre bidro han til Adresseavisen og var fast lærer hos Heimdal Kunstforening (1953–60). Malerklubben «Atelier St. Olav» har sine røtter i Byes skole.

Han meldte seg inn i Nasjonal Samling i august 1940, men hans internasjonale orientering og brede kunnskap om samtidskunsten gjorde det umulig for ham å slutte seg til det kunstsyn som var NS' offisielle politikk.

## Arbeider
* Altertavler i Sokndal kirke (1934), Ila kirke (1933–36), Røyrvik kirke (1938), Elvran kapell (1945).  Diverse til Hitterdal kapell (1960)
* portrettsamling til Trondheim rådhus og Trondheim katedralskole
## Utmerkelser
* *Diplôme d'honneur*, Maison Alfort, Paris (1926).
## Referanser
Itras By

**Itras By** er et norskspråklig rollespill skrevet av Ole Peder Giæver og Martin Bull Gudmundsen, og er illustrert av Thore Hansen. Itras by ble gitt ut på Kolofon forlag i 2008, med støtte fra bl.a. Kulturrådet. Spillet er oversatt til engelsk, fransk, finsk og katalansk. I 2020 ble spillet relansert av Outland forlag.

## Miljø og Metode

Spillet finner sted i en surrealistisk by befolket av drømmer, edderkoppmennesker, leiemordere og tertebakere. Estetikken trekker veksler på 1920-tallet. Spillet benytter handlingskort og sjansekort inspirert av Keith Johnstones improvisasjonteater. Metoden har blitt omtalt som nyskapende i rollespillsammenheng.

## Mottakelse

Spillet fikk en del presseomtale ved den norske utgivelsen i 2008, og god mottakelse i den engelskspråklige indierollespill-bevegelsen. Den engelske oppfølger-antologien Itras By: The Menagerie ble kåret til «årets supplement» i Indie RPG Awards 2017.

## Referanser


## Eksterne lenker

* Spillets hjemmesider
* Vagrant Workshop, utgiver av den engelske utgaven 
* Anmeldelse på RPG.net
* Intervju med medforfatter Ole Peder Giæver i tidsskriftet Analog Game Studies
* Den norske utgaven til fri nedlasting (PDF)
Industrial and Financial Systems

**IFS** (Industrial and Financial Systems) er en svensk bedrift som ble startet i 1983 av en gruppe studenter på *Linköpings tekniska högskola* i Sverige. Det første oppdraget var å utvikle et vedlikeholdssystem for et svensk kjernekraftverk. I dag er IFS et verdensomfattende selskap med sitt IFS Applications. Hovedkontoret ligger i Linköping i Sverige.

IFS er i dag representert i rundt 50 land og er notert på Stockholmsbørsen. De er også representert i Norge som IFS Norge AS. I Norge har selskapet blant annet levert integrerte økonomi- og logistikksystem til Luftforsvaret. 

## Eksterne lenker
*
Franz Grothe

**Franz Johannes August Grothe** (1908–1982) var en tysk dirigent og komponist. Han skrev særlig filmmusikk og slagere og var svært populær i sin tid. 

Franz Grothe kom fra en musikerfamilie. Faren var pianist og moren konsertsanger. Han lærte tidlig å spille flere instrumenter og komponerte allerede som tiåring. Senere studerte han musikk og ble i 1926 ansatt som pianist og arrangør i et danseorkester (Dajos Béla). 

I 1920-årene fikk han et gjennombrudd med flere sanger han skrev for Richard Tauber. I 1931 startet han sitt eget musikkforlag, Edition Franz Grothe. Dette måtte han oppgi i 1933 da hans jødiske forretningspartnere måtte emigrere etter den nasjonalsosialistiske maktovertakelsen. Han hadde meldt seg inn i NSDAP i 1933.
 
Grothe drog så til Wien, senere til Hollywood. Han returnerte imidlertid til Østerrike og måtte finne en løsning med nazistene etter anschluss for å få flere oppdrag. Fra 1940 til 1945 var han leder for Deutsches Rundfunk-Tanz- und Unterhaltungsorchester i Berlin.

Etter krigen kviet han seg for avnazifiseringen og spilte i amerikanske klubber i Bayern. Han ble i 1946 idømt bot når det ble oppdaget at han hadde vært medlem av nazi-partiet og stått i et tjenesteforhold til regimet under krigen.

I 1950- og 60-årene fortsatte han som slager- film- og tv-komponist og skrev en stor mengde musikk. I 1972 ble Grothe styreformann i det tyske rettighetsselskapet GEMA.

Gift med den norske skuespilleren Kirsten Heiberg fra 1938, formelt skilt fra henne 1960.

## Referanser


## Eksterne lenker
* 
* 
* 
*  Franz Grothe-stiftelsen
Rur (andre betydninger)

**Rur** eller **RUR** kan vise til:

* Rur – små krepsdyr som lever i små, hvite kalkskall i fjæresteinene
* Sårskorpe
* Rur (elv) – ei elv i Tyskland, Belgia og Nederland (må ikke forveksles med elva Ruhr)
* R.U.R. – et science fiction-skuespill av Karel Čapek
* Russisk rubel – valutakode RUR
37. serierunde i Premier League 2006/07

**37. serierunde i Premier League 2006/07** begynte lørdag 5. mai med lokaloppgjøret mellom Manchester City og Manchester United. Kampen mellom Arsenal og Chelsea FC ble spilt søndag 6. mai, og kampen mellom Charlton Athletic og Tottenham Hotspur ble spilt mandag 7. mai.

 

 

 

## Eksterne lenker
* Premier League 2006/07: Terminliste og resultater på altomfotball.no
Zadar

**Zadar** (italiensk: Zara) er en kroatisk by som ligger i Dalmatia ved Adriaterhavet.

## Historie
Zadar har vært bebodd i 3000 år. Den første notering om bebyggelsen er fra det 4. århundre f.Kr. mens de materielle spor er fra det 9. århundre f.Kr.. De første innbyggere var stammen Libur. Bosettingen fikk bykarakter først da den ble erobret av romerne. I starten av det 7. århundre ble Zadar hovedstad i Dalmatia og forble det til året 1918.

Gjennom tidene har det vært mange herskere i byen: i det 7. århundre hersket kroater og ungarere. I tiden fra 1102 til 1409 hersket kroater-ungarere og fra 1409 kom byen under Venezias styre, som holdt byen til 1797. Etter det kom området først under Østerrike frem til 1814, deretter hersker franskmenn over området til 1818, og til slutt Italia helt til slutten av den første verdenskrig.

Med avtalen fra 1920 i Rapallo tilfalt byen Italia, men etter kraftig bombardement i den andre verdenskrig, ble byen en del av Republikken Kroatia i Jugoslavia. Etter sammenbruddet av eks-Jugoslavia, opplevde byen enda en gang beleiring fra 1991 til 1995, da den ble overtatt av den kroatiske armé.

## Verdensarv
Sammen med andre venetianske forsvarsverk fra det 15. til det 17. århundre i Italia, Kroatia og Montenegro ble forsvarsverkene i Zadar i 2017 oppført på UNESCOs verdensarvliste.

## Referanser


## Eksterne lenker
*
Rémy Di Grégorio

**Rémy Di Gregorio** (født 31. juli 1985 i Marseille) er en fransk landeveissyklist. Han ble fransk juniormester på tempo i 2003. Han ble proff i 2005 da han skrev under for Française des Jeux. I 2007 vant han klatrekonkurransen i Liège-Bastogne-Liège og Dauphiné Libéré.

## Referanser


## Eksterne lenker
* 
*
Xu Leshan

**Xu Leshan** (født 1546 i Huating ved Songjiang – nå i Shanghai i Kina, død 1626 eller 1627) var en kinesisk stormandarin som konverterte til katolisismen (dåpsnavn: **Johannes**) og ble en fremtredende og innflytelsesrik kristen i Kina mot slutten av Ming-dynastiet. Han var svigerfars far til Xu Guangqis barnebarn Candida Xu. 

I 1571 tok han  den høye embedsmannseksamen *[[Jinshi (mandarin)|jinshi]]*, og ble stormandarin.

Han ble døpt i desember 1610 i Nanjing av pater Alfonso Vagnone.

## Referanser
Minutes to Midnight

***Minutes to Midnight*** er Linkin Parks tredje studioalbum og ble lansert 14. mai 2007.

## Utgivelse
Albumet ble utsatt flere ganger. Det var først planlagt utgivelse sommeren 2006, deretter høsten 2006, så tidlig 2007, og til slutt 14. mai 2007. I et intervju i september 2006 forklarte Mike Shinoda:

Gitarist Brad Delson fortalte Billboard.com:

Den første singelen «What I've Done», ble utgitt 2. april 2007 og debuterte som nummer 1 på U.S Modern Rock-listen.

«Given Up», «What I've Done» og «No More Sorrow» livedebuterte 28. april 2007 i Berlin, Tyskland.

## CD/DVD-spesialutgave
Linkin Park vil også gi ut en CD/DVD-spesialutgave av *Minutes to Midnight.* DVD-en vil inneholde følgende:

*5.1-versjoner av alle sangene
*«What I've Done» musikkvideoen
*Produksjonen av «What I've Done»
*Produksjonen av *Minutes to Midnight*-dokumentaren
*Bakgrunner
*Skjermsparere
*«Buddy»-ikoner
*En liten PDF bok med sangtekster
*MP3 versjoner av alle sangene

## Sporliste
#«Wake» &ndash; 1:40 
#«Given Up» &ndash; 3:10 
#«Leave Out All the Rest» &ndash; 3:18 
#«Bleed It Out» &ndash; 2:54 
#«Shadow of the Day» &ndash; 4:50 
#«What I've Done» &ndash; 3:25 
#«Hands Held High» &ndash; 3:53 
#«No More Sorrow» &ndash; 3:38 
#«Valentine's Day» &ndash; 3:15 
#«In Between» &ndash; 3:14 
#«In Pieces» &ndash; 3:37 
#«The Little Things Give You Away» &ndash; 6:23
#«No Roads Left» (Bonussang)» &ndash; 3:48
#«What I've Done» (Distorted Remix) /Bonussang) – 3:48 (Remixed av Mike Shinoda) 
#«Given Up» (Third Encore Session) (Bonussang) – 3:09

## Eksterne lenker
* 
*
Ecliptica

***Ecliptica*** er det første albumet til Sonata Arctica, utgitt i 1999.

## Sporliste
#«Blank File»
#«My Land»
#«8th Commandment»
#«Replica»
#«Kingdom for a Heart»
#«Fullmoon»
#«Letter to Dana» 
#«Unopened»
#«Picturing the Past»
#«Destruction Preventer»
#«Mary Lou»

## Musikere
*Tony Kakko – Sanger og Keyboard
*Jani Liimataien – Gitarist
*Tommy Portimo – Trommer
*Janne Kivilahti – Bass

## Kilder
* 

## Eksterne lenker
*
Francisco Furtado

**Francisco Furtado** (kinesisk navn:  傅汎濟, *Fu Fanji*, født ca. 1589 på øya Fayal i Asorene i Portugal, død 21. november 1653 i Macao) var en kinamisjonær tilhørende jesuittordenen. 

## Biografi
Han trådte inn i jesuittordenen i 1610 og seilte i april 1618 med skuten *São Carlos* til Kina, der han ankom Macao den 15. juli 1619.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.

Han ble først sendt til Jiading i Jiangnan og i 1625 til Hangzhou og 1630 til Shaanxi. Fra 1631 residerte han i Xi'an. Han var viseprovinsial for jesuittenes misjonsprovins Kina 1635-1641. I 1640 ble det ennå ikke evangeliserte Korea utskilt og overdratt til jesuittenes Japan-provins. I 1646-47 var han i Puzhou i Shanxi.

Pater Furtado var filosof, og samarbeidet fruktbart med den ledende kinesiske konvertitt stormandarinen Li Zhizao. Pater Furtado hadde åpenbart en forkjæringhet for Coimbrakommentarene til den aristotelianske filosofi *(Commemntaria Collegii Conimbricensis S.J.*, ca. 1592-1606), og sammen oversatte de to til kinesisk en rekke verker fra denne samlingen. i tillegg til kosmonolgi og filosofi kom verkene blant annet inn på medisinske emner som blodets bevegelse og hjerteslagene, hjernens virksomhet og hukommelsen, og introduserte de fire *humores*.

Under Qing-dynastiet ble deler av hans arbeider oversatt videre fra kinesisk til mandsjuisk, særlig mens pater Adam Schall virket ved keiserhoffet.

## Verker
**Huanyou quan*, 1628 (Forklaring av universet (aristotelisk kosmologi); oversettelse av coimbrakommentaren til Aristoteles' *De coelo*, sammen med Li Zhizao) 
**Mingli tan*, 1631 (Utforskning av navn og prinsipper;  oversettelse av coimbrakommentaren *Universa Dialectica Aristotelis*, innledningen til *Isagoge Porphyrii*, *Categoriae* sammen med Li Zhizao) 
**Litui zhi zonglun* (oversettelse av coimbrakommentaren til Aristoteles' *Analytica priora*)

Sannsynligvis oversatte han også *De Demonstratione*. 

## Se også
* Liste over kinamisjonærer tilhørende jesuittordenen

## Referanser


## Litteratur
*L. Carrington Goodrich & Chao-Ying Fang (red.): *Dictionary of Ming Biography*, 2 bd., New York/London: Columbia University Press 1976
Kenya Airways

**Kenya Airways** er det største flyselskapet i Kenya i Øst-Afrika, og det femte største i Afrika, etter (South African Airways, EgyptAir, Air Algerie og Royal Air Maroc). Kenya Airways flyr flere transcontinentale flyvninger enn noen andre i Afrika.

Nåværende Kenya Airways ble stiftet i 1977, men kan føre sin historie tilbake til 1950, da  som del av det felles østafrikanske flyselskapet East African Airways som opphørte i 1977 da Den østafrikanske union gikk i oppløsning og enkelte land etablerte sine egne nasjonale selskaper.

Selskaper har hovedbasen på Jomo Kenyatta International Airport i Nairobi og en mindre base i Moi International Airport i Mombasa.

I november 2021, på et Strategic Partnership Framework (SPF), signert under en seremoni i nærvær av Sør-Afrikas president Cyril Ramaphosa og Kenyas president Uhuru Kenyatta. Kenya Airways og South African Airways vil nå jobbe sammen for å «øke passasjertrafikk, fraktmuligheter og handel generelt ved å utnytte styrkene til Sør-Afrika, Kenya og Afrika», forklarer en kommunisert.

## Destinasjoner
:*For en komplett liste over destinasjoner, se: [[Kenya Airways destinasjoner]]*

**Kenya Airways flyr:**

* 56 ganger i uka til Mombasa
* 28 ganger i uka til Entebbe (Kampala)
* 10 ganger i uka til London
* 10 ganger i uka til Dubai 
* 9 ganger i uka til Amsterdam
* 7 ganger i uka til Zanzibar
* 6 ganger i uka til Lagos
* 5 ganger i uka til Kinshasa
* 3 ganger i uka til Paris
* 3 ganger i uka til Lubumbashi
* 3 ganger i uka til Bangkok
* 2 ganger i uka til Istanbul

Kenya Airways codeshares med KLM, gir passasjerer tilgang til flere europeiske destinasjoner, som Glasgow, Athen, Roma, Zürich, Manchester, Madrid, København, Berlin, Frankfurt og Barcelona.

## Flåte
The Kenya Airways flåte inneholder følgende fly i august 2006:

## Referanser

## Eksterne lenker
*
Johan Cullberg

**Johan Cullberg** (1934–2022) var en svensk professor i psykiatri, forsker, psykoanalytiker og forfatter av en rekke internasjonalt anerkjente lærebøker.

Han var sønn av biskop John Cullberg og bror av maleren Erland Cullberg og Staffan Cullberg som har vært sjef for Statens konstråd.

Cullberg forfattet i 2011 et debattinnlegg som beskrev den rettspsykiatriske rapporten om Anders Behring Breivik som uprofesjonell. Han fremholdt at Breivik ikke var psykotisk. Se Rettspsykiatriske vurderinger av Anders Behring Breivik.

## Bibliografi
* *Psykoser. Ett humanistiskt och biologiskt perspektiv*. 2000, ISBN 91-27-07972-4
* *Dynamisk psykiatri i teori och praktik*. 2000, ISBN 91-27-08111-7
* *Skaparkriser*. 1997, ISBN 91-27-06697-5
* *Mänskliga gränsområden – Om extas, psykos och galenskap*. Johan Cullberg, Karin Johannisson, Owe Wikström (red). 1996, ISBN 91-27-05831-X
* *Kris och utveckling*. 1975, reviderad 1992, ISBN 91-27-03461-5

## Referanser
Slash’s Snakepit

**Slash's Snakepit** var et rockeband og sideprosjekt startet av daværende Guns N' Roses-gitarist Slash i 1994. To andre Guns N' Roses-medlemmer; Matt Sorum (trommer) og Gilby Clarke (gitar) var også med. På bassgitar spilte Mike Inez fra Alice in Chains, og Eric Dover (som tidligere hadde spilt gitar for bandet *Jellyfish*) var vokalist.

GN'R-kollegaene Teddy Andreadis og Dizzy Reed var også med på plata, og spilte henholdsvis munnspill og keyboard.

Bandet gav ut *It's Five O'Clock Somewhere* (1995). Slash's Snakepit dukket opp igjen senere med nye medlemmer og gav ut *Ain't Life Grand* (2000).

Etter Snakepit startet Slash opp bandet Velvet Revolver.

## Eksterne lenker
* 
*
Kenya Airways’ destinasjoner

**[[Kenya Airways]]** flyr til følgende destinasjoner (2007):

## [[Afrika]]
*Benin
**Cotonou (Cadjehoun Airport) 
*Burundi
**Bujumbura (Bujumbura International Airport)
*Den demokratiske republikken Kongo
**Kinshasa (Kinshasa International Airport)
**Lubumbashi (Lubumbashi International Airport)
*Djibouti
**Djibouti (Djibouti-Ambouli International Airport)
*Egypt
**Kairo (Cairo International Airport)
*Elfenbenskysten
**Abidjan (Port Bouet Airport)
*Etiopia
**Addis Abeba (Bole internasjonale lufthavn)
*Ghana
**Accra (Kotoka International Airport)
*Kamerun
**Douala (Douala International Airport)
**Yaoundé (Yaoundé Nsimalen International Airport)
*Kenya
**Kisumu (Kisumu Airport)
**Lamu (Manda Airport)
**Malindi (Malindi Airport)
**Mombasa (Moi internasjonale lufthavn)
**Nairobi (Jomo Kenyatta internasjonale lufthavn) **hub**
*Komorene
**Moroni (Prins Said Ibrahim internasjonale lufthavn)
*Malawi
**Lilongwe (Kamuzu International Airport)
*Mali
**Bamako (Senou International Airport)
*Mauritius
**Port Louis (Sir Seewoosagur Ramgoolam International Airport)
*Mayotte
**Dzaoudzi
*Mosambik
**Maputo (International Airport)
*Nigeria
**Lagos (Murtala Mohammed International Airport)
*Republikken Kongo
**Brazzaville (Maya-Maya Airport) 
*Rwanda
**Kigali (Kigali International Airport)
*Senegal
**Dakar (Leopold Sedar Senghor International Airport)
*Seychellene
**Mahe (Seychelles International Airport)
*Sierra Leone
**Freetown (Lungi International Airport)
*Sør-Afrika
**Johannesburg (OR Tambo internasjonale lufthavn)
*Sudan
**Khartoum (Khartoum International Airport)
*Tanzania
**Dar-es-Salaam (Julius Nyerere internasjonale lufthavn)
**Zanzibar (Kisauni Airport)
*Uganda
**Entebbe (Entebbe internasjonale lufthavn)
*Zambia
**Lusaka (Lusaka International Airport)
*Zimbabwe
**Harare (Harare International Airport)

## [[Asia]]
*Kina
**Guangzhou (Guangzhou Baiyun International Airport)
**Hongkong (Hongkong internasjonale lufthavn)
*India
**Mumbai (Chatrapati Shivaji International Airport)
**Delhi 
*Thailand
**Bangkok (Suvarnabhumi Airport)
*De forente arabiske emirater
**Dubai (Dubai International Airport)

## [[Europa]]
*Frankrike
**Paris (Charles de Gaulle internasjonale lufthavn)
*Nederland
**Amsterdam (Schiphol lufthavn)
*Tyrkia
**Istanbul (Atatürk internasjonale lufthavn)
*Storbritannia
**London, England (London Heathrow lufthavn)

## Eksterne lenker
*
Steampunk

**Steampunk** («damppunk», ordet er utviklet fra cyberpunk) er en type science fiction som baserer seg på dampmaskiner, luftballonger, mekaniske regnemaskiner og annen teknikk fra 1800-tallet. 

Sjangeren kan også omhandle moderne gjenstander som bl.a. datamaskiner, basert på victoriatidens teknologi, f.eks. *The Difference Engine* av William Gibson og Bruce Sterling. Mikroelektronikk i moderne betydning finnes ikke og forbrenningsmotorer er sjeldne.
Steampunk utspiller seg vanligvis i et viktoriansk miljø, men sjangeren har forgrenet seg og inkluderer nå alle tenkelige tidsaldre og historiske miljøer, for eksempel middelalderen, bronsealderen og antikken.

Steampunk ble skapt som en samtidslitterær genre av forfattere som Jules Verne, H. G. Wells og Mark Twain.

Genren som vi kjenner den i dag kom til i 1980-årene som en alternativhistorisk genre av forfattere som Tim Powers, K. W. Jeter, William Gibson og Ronald Clark. Termen ble myntet av Jeter da han lette etter et samlebegrep for den type romaner som han og hans kolleger skrev. Disse forfatterne skrev i samme ånd som Verne og Wells, og lagde en fiktiv fortid. Både Jeters *Morlock Night* og Stephen Baxters *The Time Ships* er f.eks. oppfølgere til H. G. Wells klassiker *Tidsmaskinen*. 

Eksempler på steampunk i film er *[[Den blå sandens hemmelighet]]*, *[[Wild Wild West]]* og *[[The League of Extraordinary Gentlemen]]*. NRK har i  3 sesonger (2017) kjørt konkurransprogrammet for barn  "Labyrint" der lagene konkurrerer i en steampunkinspirert verden.
M (bokstav)

**M**, **m** er den 13. bokstaven i det latinske alfabetet og har fått sin utforming etter bokstaven My i det greske alfabetet. Den tilhører gruppen vi kaller konsonanter. I romertallene symboliserer bokstaven tallet 1000.

## M i datamaskiner
Med Unicode blir stor M skrevet som U+004D og liten m U+006D.

ASCII-koden for stor M er 77 og for liten m er den 109. Binært skrives den 01001101 og 01101101.

## Alternative representasjoner av M
 Semaforflagg representasjon av M.

## Bruk
* **M** er nasjonalt kjennemerke for biler fra Malta.
* *[[M (tegneserie)|M]]* er en tegneserie av Mads Eriksen

## Referanser
Baltsfjord

**Baltsfjord** er ei bygd og en grunnkrets i Senja kommune i Troms. Baltsfjord ligger lengst nord på Senja, ved østsiden av Baltsfjorden.

Stedet har veiforbindelse gjennom Astridalen 6 kilometer sørøstover til Botnhamn. Veien er ikke asfaltert. Det ligger også flere fraflyttede gårder og boplasser rundt fjorden.

Grunnkretsen Baltsfjord hadde 74 bosatte pr. 1. januar 2017. Alle innbyggerne bor ved veienden i Baltsfjord. I tillegg til Baltsfjorden hører også Giska, Lyngvær og Hekkingen til grunnkretsen, som har et areal på .

Grunnkretsen tilhører Stønnesbotn/Øyfjordområdet og grenser i øst til Botnhamn, i sør til Stønnesbotn og i vest til Husøy.

Innbyggertall i grunnkretsen:

## Referanser
Aker (andre betydninger)

**Aker** kan vise til:

## Mytologi
*Aker (egyptisk mytologi) - guddom i egyptisk mytologi

## Steder
*Aker – sogn og tidligere kommune; nå en del av Oslo kommune
*Aker sorenskriveri – omfattet Aker, Bærum og Asker
*Akersbakken – gate i Oslo
*Akerselva – elv i Oslo
*Akersveien – gate i Oslo
*Akersgata – gate i Oslo
*Aker gård – gård på Sem i Tønsberg
*Aker gård – gård i Oslo
*Aker Brygge – område med boliger og næring på grunnen til tidligere skipsverft

## Selskaper
* Aker Solutions (tidligere Aker Kværner) – norsk industrikonsern
* Akers mekaniske verksted – tidligere skipsverft
* Aker ASA – norsk industrikonsern
* Aker Drilling – norsk oljeboringsselskap
* Aker Seafoods – norsk fiskekonsern
* Aker Yards – norsk verftskonsern
* Aker Holding AS – strategisk eierselskap

## Idrett
*Aker Stadion – tidligere Molde stadion

## Se også
* Vestre Aker
* Østre Aker
* Bydel Nordre Aker
* Bydel Vestre Aker
* Åker (andre betydninger)
Gustaf Crona

**Gustaf Crona** (født 6. november 1979) er en svensk fotballspiller som spilte for Sandefjord Fotball. Inntil årsskiftet 2006/2007 het han *Gustaf Andersson*, men han endret etternavn, sammen med familien, til Crona. 

Han har spilt over 130 kamper i Allsvenskan.

Etter ankomsten til Sandefjord før 2006-sesongen hadde Crona en god treningsperiode før seriestarten, og startet første kamp for Sandefjord. I denne kampen ble han skadet i første omgang, og ble satt ut av spill i nesten et halvt år. Etter dette tok Fredrik Kjølner og Birger Madsen over midtstopperplassene, og Crona klarte ikke å spille seg inn igjen på laget. Han fikk én kamp for Sandefjord.

Etter 2007-sesongen forlot han Sandefjord og signerte ikke for noen ny klubb.

## Referanser


## Eksterne lenker
*
Tele

**Tele** har flere betydninger:

* Gresk forstavelse med betydningen «fjern-» 
** Telekommunikasjon
*** Telefon
*** Telegraf
*** Telemetri
*** Telematikk
*** Telemedisin
*** Fjernsyn, televisjon
** Telepati
** Teleskop
* Telemarking, teledøl, person fra Telemark
* Tele (jord), frosset jordlag
* Telecaster, el-gitar
Elin Floberghagen

**Elin Floberghagen** (født 6. november 1969 i Frogn) er en norsk journalist. Hun har redaksjonell bakgrunn fra *[[Østlandets Blad]]* i Akershus. I 2003 ble hun valgt som nestleder i Norsk Journalistlag, og i 2007 ble hun valgt som organisasjonens leder. I perioden 2006–2007 var hun leder av Norsk Presseforbund. I 2016 ble hun ansatt som generalsekretær i Norsk Presseforbund.

Floberghagen er cand. mag. fra Universitetet i Oslo.

## Referanser
Dvergbotia

**Dvergbotia** er en art i gruppen smerlinger og er populær som akvariefisk. Den ble tidligere regnet til slektene *[[Botia]]* eller *[[Yasuhikotakia]]*.

Den kan bli opp til 13 cm lang. Den foretrekker temperaturer mellom 25 og 30 °C, pH mellom 6,5 og 6,9, og en hardhet på opptil 8 dGH.
Den er altetende, og tar blant annet insekter, snegler osv.
Arten er truet, og fredet i Thailand. 
Man trodde den ville bestanden var utryddet, inntil man nylig fant den igjen i Sangkhla Buri. 
Mens arten var forsvunnet i naturen, ble den vedlikeholdt i akvariehandelen gjennom oppdrett i over 30 år.

Dvergbotiaen, spesielt voksne individer, ligner på *[[Ambastaia nigrolineata]]*, en annen thailandsk fredet art.
Man kan lett se forskjell på fisk som fortsatt er unge.
Unge dvergbotiaer har prikkete mønstre, mens *Ambastaia nigrolineata* har horisontale linjer.

 
## Referanser


## Eksterne lenker
* 
*